Hei! Olen Valerie Ellis.
On mahtavaa tulla luoksenne aurinkoisesta Floridasta.
Ajattelin, että jos meillä on hetki aikaa, -
voisin kertoa teille joitakin ajatuksia Isebelin hengestä.
Tiedän, ettei se ole kovin hauska aihe ja toivon, ettet ole törmännyt häneen.
Jos kuitenkin olet, on varmasti mielenkiintoista kuulla, -
mitä Jumala ajattelee asiasta ja miten voimme luovia myrskyisissä vesissä.
Olen toiminut pastorina ja palvelutyössä yli 25 vuotta -
ja nähnyt tämän hengen saavan aikaan paljon tuhoa seurakunnissa, -
eikä vain seurakunnissa, vaan myös liike-elämässä ja muilla elämänalueilla.
Tämä henki on elossa ja aktiivinen. Se on melko häijy ja väkevä.
Mentorini John Paul Jackson sanoi hyvin, -
että tämä henki on tuhoojahenki.
Se tekee kaikkensa tuhotakseen Jumalan suunnitelmat. Se on häijy.
Yksi ensimmäisistä raamatunkohdista, joissa tästä hengestä puhutaan, -
on 1. kuningasten kirjan luvun 21 jae 25.
Siellä sanotaan: "Totisesti ei ole ollut ketään, -
joka olisi niin myynyt itsensä tekemään sitä, mikä on pahaa Herran silmissä, -
kuin Ahab, kun hänen vaimonsa Iisebel vietteli häntä."
On syytä muistaa, että jos tapaat jonkun, jossa tuo henki toimii, -
miehen tai naisen, sillä ei ole väliä, ettei kyse ole tuosta ihmisestä -
vaan häneen vaikuttavasta pahasta hengestä.
Raamatun sanavalinta kertoo meille paljon siitä, miten Isebel toimii.
Hän viettelee muut tekemään likaisen työnsä.
Hän itse asiassa viettelee heidät tekemään syntiä.
Tämän mukaan Ahab myi itsensä tekemään pahaa Herran silmissä.
Kukaan ei ollut niin paha kuin hän. Jos Isebel toimii seurakunnassa -
tai liikeyrityksessä, tapahtuu todella paljon erittäin pahoja asioita.
Sellainen Isebelin henki on. Hän toimii mieluiten kulissien takana -
ja saa aikaan ongelmia. Oletko huomannut sen? Mielenkiintoista.
Luetaan 1. Kuningasten kirjan luvun 19 jakeet 1―4.
"Mutta kun Ahab kertoi Iisebelille kaiken, mitä Elia oli tehnyt -
ja kuinka hän oli tappanut miekalla kaikki profeetat..."
Muistat varmaan kertomuksen Eliasta ja Baalin profeetoista.
Jokainen lapsityön pastori on kertonut sen monta kertaa.
Se on hieno, energinen kertomus.
Elia kutsui kaikki Baalin papit ottamaan miehestä mittaa tulella.
Heidän piti tulla paikalle ja huutaa omia jumaliaan.
Elia huutaisi Jumalaansa, ja sitten nähtäisiin, kuka vastaisi tulella.
Niin tapahtui. Baalin profeetat huusivat ja viiltelivät itseään koko päivän.
He ajattelivat, että jos he huutaisivat kovaa, jumalat vastaisivat, mutta ei.
Elia sanoi yksinkertaisen rukouksen upotettuaan ensin uhrin veteen, -
ja Jumalan tuli laskeutui ja poltti sen kokonaan.
Sitten Baalin profeetat tapettiin. Sen luulisi olleen voiton hetki Elialle.
Voisi ajatella, että hän oli sen jälkeen täynnä Jumalan tulta, -
mutta kun Ahab meni kotiin ja kertoi vaimolleen Isebelille, -
mitä oli tapahtunut, tämä vastasi näin jakeessa 2: -
"...lähetti Iisebel sanansaattajan Elian luo ja käski sanoa: -
'Jumalat rangaiskoot minua nyt ja vasta, jollen minä huomenna -
tähän aikaan tee sinulle samaa, mikä jokaiselle näistä on tehty'."
Elia kutsui juuri tulen taivaasta.
Katso, miten hän reagoi jakeessa 3. "Kun tämä näki sen, nousi hän -
ja lähti matkaan pelastaakseen henkensä -
ja tuli Beersebaan, joka on Juudan aluetta.
Sinne hän jätti palvelijansa." Hän meni pois Isebelin valtakunnasta.
Kuulkaa. Isebelin henki on niin väkevä, -
että Jumalan mies, joka sai tulen laskeutumaan taivaasta, -
lopetti sateet 3,5 vuodeksi ja käski sitten sateen taas tulla -
niin, että maa tulvi ja kuivuus loppui, -
kauhistui, kun Isebel syytti häntä.
Hän kauhistui, kun Isebel uhkasi ajaa häntä takaa. Eikö olekin hullua?
Niin vahva tuo henki on.
Jos Eliakin kauhistui sitä, entä sitten me?
Kokemuksemme mukaan -
Isebelin henki tavoittelee juuri tällaisia ihmisiä: -
palavia ja väkeviä profeettoja, ihmisiä, joita Henki johtaa, -
ihmisiä, jotka kuulevat Hengen ääntä ja jotka rakastavat Jumalaa palavasti.
Elian tavoin he voivat avata oven tuolle hengelle ollessaan väsyneitä.
Ehkä Elia paastosi ja rukoili Jumalaa lopettamaan kuivuuden.
Olipa syy mikä tahansa, näemme, että hän oli lopen uupunut, -
ja juuri tuossa tilanteessa Isebel hyökkäsi veitsen tavoin.
Huomaamme, että hän toimii usein seurakunnassa -
hengellisen terävyyden kautta.
Olemme huomanneet, että meidän tulee varoa tiettyjä asioita.
Meidän tulee löytää Isebel ja tunnistaa hänen työnsä -
ja varjella itsemme ja muut häneltä.
Lisäksi meidän täytyy asettaa rajat, jotka pitävät meidät -
ja palvelutyömme tai yrityksemme turvassa hänen vallaltaan.
Jumala antoi meille hänestä selvän ohjeen. Häntä ei voi jättää huomiotta.
Emme voi vain teeskennellä, ettei häntä ole.
Jakeessa Ilm. 2:20 sanotaan: "Mutta se minulla on sinua vastaan, -
että sinä suvaitset tuota naista, Iisebeliä, -
joka sanoo itseään profeetaksi..."
Hän haluaa sotkea asiat ja piiloutua Jumalan äänen alle.
Hän väittää olevansa Jumalan innoittama.
"...ja opettaa ja eksyttää minun palvelijoitani..."
Isebelin henki sekoittaa mielemme.
"...harjoittamaan haureutta ja syömään epäjumalille uhrattua."
Olemme huomanneet, että tuo eksyttävä henki tulee -
erityisesti seurakunnan uskonnollisiin toimintatapoihin.
Hän yrittää vietellä seurakuntalaiset uskonnollisiin asioihin, -
jotka ovat haitallisia ja vahinkoa tuottavia, -
väittäen, että ne ovat hengellisiä ja uskonnollisia asioita.
Miten voimme havaita, että hän on keskuudessamme ja toimii?
Tässä joitakin havaitsemiani Isebelin hengen piirteitä.
Olen itse huomannut ne, ja niistä voi olla apua, jos pohdit, -
toimiiko Isebelin henki seurakunnassasi tai yrityksessäsi.
Ensinnäkin Isebelin uhrit eivät ole hengellisesti oikeassa.
Kun olet heidän kanssaan, heissä on jotain, joka saa pohtimaan, -
onko kaikki kunnossa. Jos olet hengellisesti kypsä, huomaat sen.
Älä siis tukahduta Pyhää Henkeä, joka näyttää näitä asioita sinulle.
Jos Hän näyttää sinulle jotain, kysy: "Oletko se Sinä, Pyhä Henki?
Yritätkö kertoa minulle, ettei kaikki ole kunnossa tuon ihmisen kanssa?
Näytä, mitä oikein tapahtuu." Ole sinnikäs tässä asiassa, -
koska Pyhä Henki haluaa näyttää, ketkä ovat profeettoja kuten Elia.
He paljastavat Isebelin, joten Jumala puhuu niille, -
jotka ovat herkkiä kuulemaan Häntä. Hän haluaa kertoa sen meille.
Toinen piirre on epävarmuus.
Huomasimme, että Isebelin hengessä toimivat ihmiset -
kärsivät usein syvästä epävarmuudesta.
Koska he kokevat olonsa epävarmoiksi, -
he haluavat esiintyä korkeammalla tasolla kuin oikeasti ovat.
He haluavat ihmisten näkevän, että heillä on kyky kuulla Jumalaa -
tai havaita korkeampia hengellisiä asioita kuin he oikeasti pystyvät.
He tavoittelevat sitä väkisin -
ja yrittävät esittää olevansa sellaisia, koska he ovat epävarmoja, -
mutta huomaat sen, jos kuuntelet heitä.
Kolmas piirre on, että heiltä puuttuu hengellistä painoarvoa.
Heillä ei ole hengellistä vaikutusvaltaa.
Kun he astuvat huoneeseen, ihmiset eivät juuri halua kuunnella heitä, -
koska heillä ei ole vaikutusvaltaa. Niinpä he vievät sen joltakin toiselta.
Heidän täytyy ryöstää vaikutusvalta muilta saadakseen sitä.
Yleensä he pyrkivät siirtämään jonkun pois auktoriteettiasemasta.
Tai he etsivät jonkun, jota voivat manipuloida ja käyttää äänitorvenaan.
Se on heidän lempitapansa. Isebel teki näin Ahabin kanssa.
Neljänneksi he haluavat asettaa itsensä hengellisen äänen asemaan, -
mutta kukaan muu ei saa puhua mitään heidän elämäänsä.
He eivät siis ota vastaan ojennusta, mutta ojentavat kyllä muita vapaasti.
Viidenneksi he ovat hallitsevia ja manipuloivia.
Sehän on tavallaan hengellistä noituutta, vai mitä?
He haluavat hallita sitä, miten tapahtumat kuvataan.
He haluavat kertoa asiat itse ja hallita sitä, miten asioista puhutaan.
He tekevät sen etsimällä ihmisiä, jotka alistuvat heidän valtaansa.
Silloin he voivat vahvistaa kertomustaan näiden ihmisten kautta.
Yleensä he löytävät ihmisiä, jotka ovat innokkaita -
palvelemaan Herraa tai auttamaan toisia, mutta ovat epäkypsiä, -
joten he eivät tunnista manipulointia ja ohjausta.
He itse asiassa kaipaavat johtajuutta.
He haluavat jonkun, joka johtaa heitä, ja sitten Isebel tulee paikalle.
Hän tekee heihin vaikutuksen, ja he seuraavat häntä johtajana.
He ajattelevat, ettei tarvitse punnita, ovatko hänen puheensa oikeita.
He voivat vain seurata häntä, koska hän on johtaja.
Tuollaisia ihmisiä hän etsii.
Isebel myös heikentää muiden arvovaltaa murtamalla ihmissuhteita.
Tämä on hänelle erittäin tärkeää. Yksi keino tähän on imartelu.
Hän saattaa nähdä aviopuolisoista koostuvan tiimin -
tai hyvät ystävykset, jotka ovat todella tärkeitä toisilleen.
Hän alkaa kuiskailla toisen osapuolen korvaan: "Oletpa sinä loistava.
Kylläpä sinä kuulet Jumalan ääntä hyvin.
Puhut aina niin viisaasti, toisin kuin tuo ystäväsi.
Hän ei ole yhtä kypsä kuin sinä, mutta sinun puheesi ovat kypsiä."
Hän saa ihmisen epäilemään sitä, ettei toinen henkilö kuule Jumalaa.
Hän tekee sen imartelemalla suhteen toista osapuolta.
Näin nuo ihmissuhteet alkavat hajota.
Olen nähnyt hänen erottavan aviopuolisoja, parhaita ystävyksiä, -
äitejä tyttäristään ja isiä pojistaan.
Hän tekee sen, koska tietää, että rikkomalla nämä ihmissuhteet -
hän tuhoaa ihmisten tukiverkot.
Kun ihmisillä sitten on vaikeaa panettelun ja juoruilun kanssa, -
joita Isebel käyttää, heillä ei ole ketään, jonka puoleen kääntyä, -
sillä tuo suhde on poissa. Tai heillä ei ole ketään, jolta kysyä neuvoa, -
kun joku sanoo heille jotain, mikä ei heistä kuulosta oikealta.
Heillä ei ole ketään, kenen kanssa puhua asiasta, -
koska Isebel on rikkonut ihmissuhteet kulissien takana. Oletko kokenut tätä?
Minä olen. Olen yrittänyt rakentaa ystävyyttä jonkun kanssa.
Perheemme ovat syöneet yhdessä, ja meillä on ollut todella hauskaa.
Aamulla tuo ihminen sanoo, ettei halua enää tehdä mitään kanssani.
Ystävyytemme on ohi. Jään ihmettelemään, mitä oikein tapahtui.
Meillä oli eilen niin hauskaa. Loukkasinko häntä jollain puheellani?
"Et, mutta ystävyytemme on ohi." Sitten pitkän ajan kuluttua -
saan kuulla, että joku soitti hänelle ja kuiskutteli hänen korvaansa -
kylväen noita pieniä siemeniä, jotka rikkovat ihmissuhteita.
Näin Isebel toimii. Hän haluaa rikkoa ihmissuhteesi, -
koska yksinäiset lampaat ovat viholliselle helppoa saalista.
Seitsemäs asia on, että Isebel korottaa ihmisen joksikin aikaa -
saadakseen häneen vaikutusvaltaa. Se on jälleen yksi imartelutapa.
Hän näkee usein nuoren ihmisen, jolla on hyvä suhde mentoriinsa.
Hän alkaa korottaa tuota nuorta, antaa hänelle tilaa ja kaikkea hienoa.
Näin nuori ihminen alkaa kulkea tuota tietä ja rakentaa suhdetta mentoriin.
Saatuaan tuon ihmisen valtaansa Isebel antaa ihmissuhteen mennä...
Tai ei ihmissuhdetta, vaan nuori ihminen ei enää saakaan -
niin paljon suosiota tai kutsuja esiintymään niin kuin ennen.
Kahdeksanneksi hän lisää uskottavuuttaan -
kokoamalla ihmisarmeijan, joka matkii häntä.
Hän etsii ihmisiä, jotka ovat saman- näköisiä kuin hän ja puhuvat kuin hän.
On mielenkiintoista, että kun tämä tapahtuu, he todella tekevät niin.
Olen nähnyt sen ja huomaan, kenen mentori Isebel on.
Usein he alkavat pukeutua kuin tuo nainen.
He leikkaavat hiuksensa ja alkavat jopa kuulostaa häneltä.
He käyttävät samanlaisia sanoja ja painottavat niitä samalla tavalla.
Siitä huomaa, jos Isebelin henki toimii jonkun mentorina tai valmentajana.
Isebelin uskottavuus kasvaa, -
kun hän puhuu monen ihmisen suulla. Olen nähnyt sen kääntöpuolen.
Muistan, että erästä mentoriani syytettiin eräästä asiasta.
Puhuin sen ihmisen kanssa, joka syytti häntä. Hänkin oli vahva johtaja.
Kysyin tuolta mieheltä, miksi hän ajatteli niin.
Oliko hän koskaan nähnyt mentorini tekevän niitä asioita tai kokenut sen?
Tunsin hänet hyvin enkä ollut koskaan kokenut sitä. Ei tuo mieskään ollut, -
mutta viisi ihmistä kertoi hänelle siitä, ja hänen oli pakko kuunnella.
Ajattelin, että olipa mielenkiintoista, koska Isebel toimii juuri noin.
Hän lisää uskottavuuttaan hankkimalla viisi ihmistä, jotka sanovat samaa.
Koska viisi ihmistä sanoo niin, sen täytyy olla totta.
Hän siis käyttää ihmisiä. Hänen täytyy värvätä heitä -
voidakseen kertoa tapahtumat omalla tavallaan.
Yhdeksäs asia on, että jos he jäävät kiinni juoruilusta, he eivät kadu sitä.
Jos heidät saa kiinni panettelusta, he eivät ole siitä pahoillaan -
eivätkä tee siitä parannusta. Usein he tekevät itsestään uhrin.
He sanovat: "Joku muu sen teki.
Kaikki aina valehtelevat minusta. Uskomatonta, että kuuntelet heitä.
Minusta kerrotaan aina kaikenlaista." He esittävät uhria, jos jäävät kiinni.
On siis hyvä pitää korvansa auki.
Lisäksi he kieltävät olleensa asiassa mukana -
ja väittävät, että heidän sanomisiaan on vääristelty.
"Ei, ei, ei. Se ei ole totta."
He kertovat oman tarinansa ja valehtelevat kaikesta.
Tai jos he jäävät kiinni, he usein varmistavat, -
että keskustelu on yksipuolinen eikä kukaan voi puhua heille.
Tarkoitan, että he haluavat sanoa jotain, -
jos heitä ojentaa tai heille sanoo, ettei jotain voi tehdä.
He eivät suostu tapaamiseen. Jos sanot huomanneesi jotain -
ja ehdotat, että juttelette siitä kahvilla, he eivät yleensä tee niin.
He reagoivat lähettämällä sinulle sähköpostia tai kirjeen -
tai jättämällä sinulle ääniviestin.
Isebel ei halua tulla ojennetuksi, vaan edistää omaa asiaansa.
Niinpä häntä ei kiinnosta kuulla, mitä asiaa sinulla on, -
ja välttelee keskusteluja, joissa voisit puuttua hänen elämäänsä.
He syyttävät mielellään muita, -
mutta eivät ota vastuuta omista ajatuksistaan tai teoistaan.
Isebel ei myöskään kunnioita auktoriteettia.
Nämä ihmiset eivät tunnista, että auktoriteetit ovat Jumalan asettamia.
He haluavat manipuloida -
kaikkia auktoriteettiasemassa olevia toimimaan oman tahtonsa mukaan.
He vaikuttavat kaikin keinoin imartelun, lahjojen ja ylennysten kautta.
Heidän suurin päämääränsä on manipuloida johtajat -
tekemään sitä, mitä he haluavat. Oletko nähnyt tämän hallinnossa?
Oletko huomannut oltuasi jonkin aikaa mukana jossakin ryhmässä, -
ettei sen johtaja olekaan se, joka tekee päätökset?
He siis manipuloivat johtajia ja pyrkivät ennen kaikkea -
saamaan ylimmän johtajan toteuttamaan toiveensa.
Jos tuo henkilö ei ole manipuloitavissa, he siirtyvät toiseen suunnitelmaansa -
eli yrittävät hankkiutua hänestä eroon ja korvata hänet jollakulla, -
joka toimii heidän tahtonsa mukaan.
Tällaisia periaatteita Isebelin toiminnan takana on.
Näin voit huomata hänen toimintansa, -
kun hän levittää lonkeronsa -
palvelutyöhösi tai seurakuntaasi.
Olemme nähneet useita seurakuntia, joissa Isebelin henki on toiminut, -
ja huomanneet, millaista tuhoa hän on tehnyt -
seurakuntalaisille ja heidän välisilleen suhteille.
Hänen tavoitteensa onkin saada aikaan tuhoa.
Hänen vaikutuksensa on todella tuskallinen ja haitallinen.
Sanoisin, että omassa elämässäni -
vaikein asia päästä yli oli se aika, jolloin olimme seurakunnassa, -
jota johti Isebelin henki. Se oli vaikeampi asia kuin sairaudet, -
rikkoutuneet ihmissuhteet ja asiat, joita perheelleni tapahtui.
Hän sai aikaan niin syvää tuhoa.
On siis tärkeää, että tunnistamme hänet ja ymmärrämme aikaamme, -
kysymme Pyhältä Hengeltä, mitä on tekeillä ja pidämme silmät auki.
Ei anneta asioiden vain mennä ohitsemme.
Muistathan, että Ilmestyskirjassa Jumala nuhteli seurakuntaa siitä, -
että se antoi hänen jatkaa toimiaan? Jumala haluaa, että me ihmisinä, -
jotka kuulevat Jumalan Hengen ääntä, puutumme Isebelin toimiin -
ja asetamme hänelle rajat, joita hän ei voi ylittää.
Se on ehdottoman tärkeää tässä ajassa ja tämän sukupolven keskellä.
Isebel ottaa täyden vallan, ellei häntä pysäytetä.
Hän vain jatkaa ja jatkaa. Hän ei voi jättää huomiotta.
Raamattu sanoo: "Vastustakaa vihollista, niin hän pakenee teistä."
Se tarkoittaa aktiivista toimintaa.
Jos jätät nämä tunnusmerkit huomiotta etkä tee asialle mitään, -
hän tekee jatkuvasti valtavaa tuhoa -
ja satuttaa seurakunnassasi tai yrityksessäsi olevia ihmisiä.
Meidän näkevien tehtävä on haastaa hänet -
ja tehdä hänet tietoiseksi... Tai siis muut tietoisiksi hänestä.
Jos olet ollut seurakunnassa, jossa tällaista on tapahtunut...
Muistan, kun luin ensi kertaa John Paul Jacksonin kirjan -
Isebelin hengestä, ajattelin, että kylläpä se kuulosti tutulta.
Se kuulosti todella tutulta, mutta en halunnut myöntää, -
että Isebelin henki todella toimi erään henkilön kautta.
Halusin ajatella hänestä hyvää.
Kamppailin sydämessäni ja pohdin, oliko se niin. Halusin olla varovainen.
Pari vuotta myöhemmin, kun lähdimme siitä seurakunnasta, -
sieltä lähti valtavasti ihmisiä, jotka ajattelivat niin kuin me.
Kun juttelimme heidän kanssaan, saimme selville, -
miten tarkasti ja tarkoituksella tuo henki oli satuttanut ihmisiä.
Jos olet kokenut jotain tällaista, saanko rukoilla puolestasi?
Isä, Jeesuksen nimessä rukoilen jokaisen katsojan puolesta, -
jota Isebel on haavoittanut, -
jonka ihmissuhteita tuo henki on tuhonnut -
ja jonka sydäntä tuo petos on satuttanut.
Pyydän, että parannat heidän sydämensä niin kuin paransit minut.
Palauta heidän elämäänsä vanhurskaita ihmissuhteita.
Jos he joutuivat Isebelin vallan alle ja olivat hänen käytössään, -
rukoilen, että annat heille anteeksi ja puhdistat heidät vääryydestä.
Herra Jumala, anna heille uusi alku ja auta heitä, -
jotta he rakastaisivat Sinua eivätkä manipuloisi valtakuntaasi.
Minusta oli mukavaa kertoa teille Jumalan Sanaa Isebelin hengestä.
Minulla on vielä lisää kerrottavaa. En malta odottaa, että saan tehdä sen.
Kiitos, että katsoitte ohjelmaa. Toivon, -
että se avaa sydämenne ja että saamme jatkaa tätä matkaa.
Paljastamme Isebelin ja opimme, miten voimme varjella -
elämämme ja palvelutyömme hänen vaikutukseltaan.
Jumala siunatkoon teitä! Minulla on ollut hauskaa.
Rukoilen, että Jumala on kanssanne loppupäivän ajan.
Hei! Valerie Ellis tässä taas TV7:llä.
Oletko nauttinut opetuksestamme tällä kanavalla?
Onko se siunannut sinua, parantanut sydämesi tai vapauttanut sinut?
Opitko tuntemaan Jeesuksen?
Jos haluat, voit kylvää tähän työhön, ja kylvämäsi siemen -
ei jää vain Suomeen, vaan menee koko maailmaan.
Voit antaa tekstiviestillä tai soittamalla ruudun numeroon.
Toivon, että annat sydämesi johtaa sinua ja annat ilolla avokätisesti.
Suomennos: Anni Lähteenmäki